stanford-oval/wikipedia huggingface dataset:
ריצ'רד, רוזן קורנוול
קורות חייו > פעילות באנגליה

את עיקר מרצו וזמנו הקדיש ריצ'רד מקורנוול למאבקים הקשים בתוך אנגליה. אחיו ובן בריתו הנרי השלישי ניהל מלחמת חורמה כושלת כנגד גיסו סימון ממונפורט. היחסים בין שני האישים הדרדרו לכלל מלחמת אזרחים גלויה כאשר מצד אחד עומדים כוחות הנאמנים למלך ובהם ריצ'רד מקורנוול ומהצד השני סימון דה מונפורט ואצילים אנגלים.
הסכסוך עבר מספר שלבים בניסיון של האצולה האנגלית לפקח על שלטונו הכושל של הנרי השלישי. בשנת 1258 נאלץ המלך לקבל את תביעות האצולה ("תקנות אוקספורד") שכללו בין השאר הקמת מועצה בת חמישה עשר ברונים, שייבחרו על ידי חבריהם למעמד, אשר תייעץ למלך ותבקר את פעולות המינהל. בשנת 1261 הודיע המלך על נסיגתו מההסכמות. הפרת ההסכם גרמה באפריל 1264 להתלקחות מחודשת של פעולות האיבה הידועה בשם מלחמת הברונים השנייה שנמשכה עד לשנת 1267. במהלך קרב לוויס שסימן נקודת שפל לכוחות המלוכניים הובס צבא המלך וריצ'רד מקורנוול נפל בשבי הברונים המורדים, הוא שהה בכלא עד לספטמבר 1265.
שנת 1265 הייתה שנת מפנה במלחמת הברונים וכוחות המלך הצליחו להשיג ניצחון מכריע ולהרוג את סימון ממונפורט בקרב אוושם. המרד דוכא לבסוף לאחר המצור על טירת קנילוורט והארץ חזרה למסלול של שיקום ושלום בראשות אדוארד הראשון, מלך אנגליה.
קורות חייו > נישואים שלישיים ומוות

בשנת 1261 נפטרה אשתו השנייה של ריצ'רד מקורנוול. ב-16 ביוני 1269 התחתן בשלישית עם ביאטריס מפוקנברג. עלמה בת 16 שהיסטוריוגרפים בני התקופה הכתירו כאישה היפה ביותר בדורה.
מאורעות התקופה הקרבות והשבי נתנו את אותותיהם וריצ'רד מקורנוול, שבור וחולה סבל בשנת 1271 משבץ ונותר נכה ומשותק. ב-2 באפריל 1272 נפטר ריצ'רד מקורנוול ונקבר בסמוך לאשתו השנייה סינתיה.
אשתו השלישית, ביאטריס נפטרה ב-17 באוקטובר 1277 ונקברה באוקספורד.
נחלתו המלכותית בגרמניה המשיכה לסבול ממאבקי כוח וסכסוכים על לעלייתו לכיסא המלכות הגרמני של רודולף הראשון מהמבורג בשנת 1273.
נחלתו בקורנוול עברה לאדמונד, הארל השני מקורנוול, בנו מנישואיו לסינתיה, אשתו השנייה.
בני משפחה > נישואים ראשונים

נישא לאשתו הראשונה איזבל מרשל ביום 30 במרץ 1231.
לזוג נולדו ארבעה ילדים, מתוכם נפטרו שלושה נפטרו בסמוך ללידתם.
הנרי מאלמיין נולד ב-1235, נרצח בשנת 1271 על ידי בני דודו בניו של סימון ממונפורט בעת תפילה.
בני משפחה > נישואים שניים

נישא לאשתו השנייה סינתיה (סנצ'יה) מפרובאנס ב-23 בנובמבר 1243. סינתיה נפטרה ב-9 בנובמבר 1261.
לבני הזוג נולדו שני בנים. אחד נפטר חודש לאחר לידתו.
אדמונד, רוזן קורנוול השני, נולד בשנת 1249. נפטר, ללא ילדים בשנת 1300.
בני משפחה > נישואים שלישיים

נישא לאשתו השלישית ביאטריס מפאקנברג ביום 16 ביוני 1269 בקייזרסלאוטרן. ביאטריס נפטרה ביום 17 באוקטובר 1277 ונקברה באוקספורד.
לבני הזוג לא היו ילדים.
בני משפחה > ילדים לא חוקיים

ממאהבתו ג'ון דה ווליטרוט נולדו לו:
פיליפ דה קורנוול
ריצ'רד דה קורנוול נולד ב-1252, נהרג בשנת 1296 במהלך מצור על העיר בריק על הטוויד
וולטר דה קורנוול, ידוע שהיה בן ברית של אדמונד רוזן קורנוול השני שהעניק לו אדמות בתמורה. נפטר בשנת 1313.
ג'ון דה קורנוול
הערות שוליים

↑  David Clegg. Cornwall & the Isles of Scilly: the complete guide. Troubador Publishing Ltd, 2005. ISBN 1904744990. עמוד 29
1 2  .Norman Davies. Europe: A History. Oxford Univ Pr 1996. ISBN 0198201710. עמוד 337
↑  Gerald R. Hawting. Muslims, Mongols and crusaders. Routledge, 2005 ISBN 070071393X עמוד 220
↑  Goldstone, Nancy (2008). Four Queens; The Provençal Sisters who ruled Europe. Pinguin Books, London, עמוד 213
↑  The Beauties of England and Wales: Or Delineations, Topographical, Historical, and Descriptive, of Each County... Printed by Thomas Maiden, for Vernor and Hood [and 6 others], 1812 עמוד 637
| --- | --- |
בקרת זהויות :  NLI: 987007273344505171  PLWABN: 9810652806105606  GND: 118600273  ISNI: 0000 0000 2497 1232  LCCN: n85123667  NKC: mub20231174025  NTA: 075007231  SUDOC: 170656969  VIAF: 45095072   WorldCat (עם VIAF): 45095072 
שלט אצולה של ריצ'רד מקורנוול
הריסות טירת וולינגפורד
שלט אצולה של ריצ'רד כמלך גרמניה
רענן ברגר

| --- | --- |
אין תמונה חופשית
 לידה:  31 במרץ 1965 (בן 59) דורות, ישראל 
 לאום:  ישראלי
 לימודי רפואה:  בית הספר לרפואה ע"ש סאקלר אוניברסיטת תל אביב
 התמחות:  אונקולוגיה ורדיותרפיה
 תואר:  פרופסור
 תפקידים:  מנהל המערך האונקולוגי במרכז הרפואי תל השומר   פרופסור בחוג לאונקולוגיה, בית הספר לרפואה, אוניברסיטת תל אביב   מייסד מחלקת המחקרים הקליניים במכון האונקולוגי בתל השומר   הקים את המערך לטיפול תומך (פליאטיבי) של המכון האונקולוגי בתל השומר   הקים את המחלקה לאונקולוגיה דחופה, הראשונה מסוגה בישראל בתל השומר 
 
רענן ברגר (נולד ב-31 במרץ 1965) הוא אונקולוג ישראלי, פרופסור לאונקולוגיה בבית הספר לרפואה ע"ש סאקלר של אוניברסיטת תל אביב, מנהל המערך האונקולוגי במרכז הרפואי תל השומר (משנת 2011), מייסד מחלקת המחקרים הקליניים במכון האונקולוגי בתל השומר.
ביוגרפיה

ברגר נולד לארלוזורה ואליהו בקיבוץ דורות בתחומי המועצה האזורית שער הנגב. סיים את בית הספר האזורי "בית חינוך שער הנגב" במועצה אזורית שער הנגב.
בין השנים 1984–1987 שירת בצה"ל כשריונר בפיקודו של המג"ד אודי אדם בחטיבה 460.
בשנת 1998 - השלים ברגר תואר PhD בביולוגיה, אוניברסיטת תל אביב.
בשנת 2000 סיים ברגר את לימודי הרפואה, באוניברסיטת תל אביב.
בשנת 2007 סיים התמחות באונקולוגיה כללית ורדיותרפיה במכון האונקולוגי שהיה בניהולו של פרופ' רפאל קטן, המרכז הרפואי תל השומר (התמקצע בתחום גידולי מערכת השתן, האשכים, הכליה והערמונית).
במהלך ההכשרה שלו יצא ברגר לשלוש שנות הכשרה במכון דנה-פרבר לסרטן (אנ') (אצל פרופ' פיליפ קאנטוף), המסונף לאוניברסיטת הרווארד בבוסטון.
ברגר הקים את המערך לטיפול תומך (פליאטיבי) של המכון האונקולוגי. ברגר הקים את המחלקה לאונקולוגיה דחופה, הראשונה מסוגה בישראל. מחלקה זו מאפשרת לחולים לקבל טיפול במקרים שבהם קיימת בעיה רפואית הנובעת מהמחלה האונקולוגית או מהטיפול בה.
ברגר מנהל את המערך האונקולוגי בבית החולים תל השומר כולל מחלקת האשפוז האונקולוגית, מחלקת אשפוז יום, המחלקה לאונקולוגיה דחופה והמרפאות האונקולוגיות.
בשנת 2007 ברגר הקים את היחידה למחקרים הקליניים במערך האונקולוגי בשיבא ובהמשך הקים את היחידה הראשונה בישראל למחקרי פאזה ראשונה, אשר עוסקת בפיתוח תרופות אונקולוגיות.
משנת 2011 מכהן ברגר כמנהל המערך האונקולוגי בתל-השומר.
מ-31 במרץ 2019 ברגר מכהן כפרופסור חבר באונקולוגיה, בפקולטה לרפואה ע"ש סאקלר באוניברסיטת תל אביב.
החל משנת 2022 משמש פרופ ברגר כמנהל האגף אונקולוגי בשיבא
מתחומי עיסוקו

גידולים סרטניים בדרכי השתן. גידולים בדרכי השתן כוללים גידולים סרטניים אשר נמצאים בערמונית (סרטן הערמונית), בכליות (סרטן הכליה) ובשלפוחית השתן (סרטן שלפוחית השתן), וכן גידולים סרטניים אשר נמצאים באשכים (סרטן האשכים).
מתחומי עיסוקו > חברות באיגודים

החברה האירופית לאונקולוגיה רפואית ESMO.
החברה האמריקאית לאונקולוגיה קלינית ASCO.
האיגוד הישראלי לאונקולוגיה קלינית ורדיותרפיה (בין השנים 2012–2017 ברגר כיהן כמזכיר האיגוד).
ממחקריו

ממחקריו של ברגר באתר PubMed
במחקר וינת'ר (WINTHER), שהוצג בכנס בשיקגו השתתף גם המרכז הרפואי שיבא, בראשותו של ברגר, עם כ-50 חולים ישראלים. מדובר במחקר פרוספקטיבי שמטרתו להתאים טיפול מדויק לפי מוטציות גנומיות או ביטוי של הגנים בתא. במחקר נכללו 303 חולים, שרובם קיבלו 3 קווי טיפול קודמים. המחקר בוצע בארבעה מרכזים עיקריים: תל השומר, פריז, ברצלונה ומונטריאול. החוקרים הראשיים ניהלו יחדיו שיחות ועידה על כל מטופל, והתאימו לו טיפול על סמך הנתונים הגנומיים והקליניים. התוצאות שפורסמו בכנס האיגוד האמריקאי לאונקולוגיה הראו שהטיפול המותאם האישית השיג לרוב תוצאה טובה יותר מאשר הטיפול הקודם.
חיים אישיים

לרענן ברגר 3 ילדים. חי בהרצליה עם בת זוג קרולין בץ
לקריאה נוספת

תרופה "נשית" לגברים תרופה הניתנת לסרטן השד עשויה לעזור גם לגברים החולים בסרטן מתקדם של הערמונית (medix, רענן ברגר, 27 במאי 2015)
טיפול רפואי מותאם אישית לחולי סרטן - רענן ברגר מנהל המכון לאונקולוגיה רפואית, המרכז הרפואי ע"ש ח' שיבא, תל השומר (תרופות ביולוגיות, Medical Media - מדיקל מדיה, דצמבר 2011, גיליון מספר 1)
הערות שוליים

↑  פרופ' רענן ברגר בית החולים שיבא
↑  פיליפ קאנטוף webmd.com/philip-kantoff
↑  פרופ' רענן ברגר מומחה באונקולוגיה וברדיותרפיה cancerclinic.co.il
↑  מחקר פאזה ראשונה באונקולוגיה - במסגרת זו מטופלים ישראלים אשר היו בין הראשונים בעולם לקבל טיפול אימותרפותי לסרטן
↑  יהודה שוחט, שמירה אישית, באתר ynet, 23 ביוני 2018
| --- | --- |
בקרת זהויות :  NLI: 987007258405605171  VIAF: 298628577   WorldCat (עם VIAF): 298628577
קפריסין באירוויזיון 2024

קפריסין השתתפה באירוויזיון 2024, שהתקיים במאלמה, שוודיה, עם השיר "Liar", בביצוע סיליה קפסיס. רשת השידור הלאומית הקפריסאית, CyBC, התכוונה במקור לבחור את נציגה דרך העונה החמישית של תוכנית הריאליטי, "Fame Story", שהופקה בשיתוף הערוץ היווני "Star". עם זאת, תוכנית זו בוטלה מאוחר יותר לאחר שרשת השידור היוונית, ERT, העלתה התנגדויות לכך שתהליך הבחירה הקפריסאי ישודר ביוון על ידי רשת שידור אחרת, ו-CyBC בסופו של דבר חזרה לבחירה פנימית עבור הנציג שלה.
רקע

קודם לאירוויזיון 2024, קפריסין השתתפה באירוויזיון 39 פעמים מאז שמדינת האי עשתה את הופעת הבכורה שלה ב-אירוויזיון 1981. המיקום הטוב ביותר שלה היה באירוויזיון 2018, בו אלני פוריירה הגיעה למקום השני עם השיר "Fuego". לפני כן, התוצאה הטובה ביותר של קפריסין הייתה המקום החמישי, אותו השיגה שלוש פעמים: ב-1982 עם השיר "Mono i agapi" בביצוע אנה ויסי, ב-1997 עם השיר "Mana mou" בביצוע הארה ואנדרס קונסטנטיניו, ב-אירוויזיון 2004 עם "Stronger Every Minute" בביצוע ליסה אנדרס. התוצאה הכי פחות מוצלחת של קפריסין הייתה ב-1986, כשהיא הגיעה למקום האחרון עם השיר "Tora zo", מאת אלפידה, שקיבל רק ארבע נקודות. עם זאת, הניקוד הגרוע ביותר שלה, היה כאשר היא הגיעה למקום אחד לפני האחרון ב-1999 עם השיר "Tha 'nai erotas", מאת מרלן אנג'לידו, שקיבל שתי נקודות בלבד. לאחר שחזרה לתחרות ב-2015 בעקבות היעדרותה ב-2014 עקב המשבר הפיננסי בקפריסין בשנים 2012–2013 והגבלות התקציב של רשת השידור, קפריסין העפילה לגמר בכל המהדורות למעט ב-2022, כאשר השיר "Ela", שביצעה אנדרומאכי, לא הצליח לעלות מחצי הגמר. בשנת 2023, "Break a Broken Heart" בביצוע של אנדרו למברו העפיל לגמר, שם סיים במקום ה-12.
רשת השידור הלאומית הקפריסאית, CyBC, משדרת את התחרות בתוך קפריסין ומארגנת את תהליך הבחירה לנציגות המדינה. קפריסין השתמשה בעבר בשיטות שונות כדי לבחור את מועמדותה, כמו בחירות פנימיות וקדם ארצי בטלוויזיה כדי לבחור את המבצע, השיר או שניהם שיתחרו באירוויזיון. משנת 2016 רשת השידור בחרה את הנציגות באופן פנימי, ללא השפעה מצד הציבור.
התוכניות המקוריות של 2023 כללו את בחירת האמן הקפריסאי באמצעות תוכנית כישרונות יוונית-קפריסאית המבוססת על תחרות המוזיקה של תוכנית הריאליטי הבריטית "All Together Now". עם זאת, מאוחר יותר החליט השדר להיצמד לבחירה פנימית, ודחה את הבחינה של קדם ארצי לשנת 2024. במאי 2023, "Fame Story", הגרסה היוונית של תוכנית הכישרונות "Star Academy" ששודרה במקור בין השנים 2002 ו-2006 ב-ANT1 (אנ'), הוכרזה לחזור ב-CyBC על מנת לשמש כקדם הלאומי שלה לשנת 2024.
לפני האירוויזיון > מחלוקת קדם ארצי

CyBC התכוונה בתחילה להשתמש בעונה החמישית של תוכנית הכישרונות היוונית "Fame Story" כדי לבחור את המועמדות שלה לאירוויזיון 2024. התוכנית, שצולמה באולפני "Star Channel" ביוון, הייתה משודרת בקפריסין ב-CyBC. עם זאת, בסוף יולי 2023, תאגיד השידור היווני, ERT, הבעלים הבלעדי של הזכויות לאירועי אירוויזיון ביוון, הגיש תלונה לאיגוד השידור האירופי, בטענה ששידור הקדם הלאומי הקפריסאי ביוון באמצעות שדר אחר, יהווה הפרה של כללי התחרות; לפי הדיווחים, ERT איימה לפרוש מהאיחוד אם לא יינקטו צעדים.
בתחילת אוגוסט 2023, דווח כי ה-EBU תיקן את חוקי התחרות לבקשת ERT, תוך ציון כי "כל בחירה ארצית של נציג לאירוויזיון צריכה להתבצע ולהתארגן בשליטה בלעדית של כל משדר משתתף" וכי "אין לקבל את הארגון והייצור בקבלנות משנה, אלא באישור מראש של ה-EBU". כשהתבקשה להבהיר את כוונותיה ל-Fame Story לאור הכללים החדשים, דווח כי CyBC הגיבה כי הנציג הקפריסאי ייבחר באופן פנימי בינואר 2024 מתוך אמנים מתגלים בתעשיית המוזיקה הלאומית, כולל משתתפי Fame Story, וכי זה לא הכשיר את הפורמט כקדם ארצי. במקום זאת, באותו חודש תשודר תוכנית מניקוסיה, שבה יבצע הנציג הנבחר מספר שירים שביניהם ייקרא הציבור לבחור. דווח כי ה-EBU יארח ועידת וידאו ב-7 באוגוסט 2023 על מנת להגיע להסכם בין CyBC ל-ERT.
ב-19 באוגוסט, אישר הערוץ "Star" שהפורמט לא ישמש כחלק מהבחירה הארצית הקפריסאית, בניגוד להודעות פומביות קודמות. זמן קצר לאחר מכן, פורסם כי התוכנית תשודר על ידי Omega TV בקפריסין ולא על ידי CyBC, כאשר השדר הלאומי יחזור לבחירה פנימית.
לפני האירוויזיון > בחירה פנימית

CyBC בחרה באופן פנימי את הזמרת הקפריסאית-אוסטרלית סיליה קפסיס כנציגה הקפריסאית לאירוויזיון 2024. ב-3 בספטמבר 2023, סניף OGAE ביוון, דיווח על שמה וכי בחירתה בוצעה עד אמצע אוגוסט. האישור הרשמי הגיע ב-25 בספטמבר שלאחר מכן. השיר שלה "Liar", שנכתב על ידי דימיטריס קונטופולוס ואלקה טייל, הוכרז ב-8 בינואר 2024 ויצא לאור ב-29 בפברואר.
לפני האירוויזיון > קידום

כחלק מקידום השתתפותה בתחרות, סיליה קפסיס השתתפה במסיבת האירוויזיון SKG בסלוניקי ב-29 במרץ 2024 ובאירוע "Eurovision in Concert" באמסטרדם ב-13 באפריל 2024. בנוסף, היא השיקה אתגר מדיה חברתית לפיו היוצר של הופעת הווידאו עם הכי הרבה לייקים עבור "Liar" ב-TikTok בין 1 ל-30 באפריל 2024, זכה בשני כרטיסים לגמר האירוויזיון ולפגישה איתה. השיר קודם על ידי הכותבת, אלקה טייל, בתוכנית הטלוויזיה ההולנדית, Beau, ששודרה ב-RTL 4, ב-2 באפריל 2024.
לפני האירוויזיון > מחלוקת על הצבעת יוון

באמצע אפריל 2024, העיתון היווני, Ta Nea, דיווח כי כבר ב-22 בפברואר, הודיעו לשגריר קפריסין ביוון, סטברוס אווגוסטידיס, כי ERT תעניק לקפריסין ציון נמוך שנקבע מראש בהצבעת חבר השופטים בגמר. זה היה לפני יציאתו של "Liar", ולפי הדיווחים עוד לפני שהוקם חבר השופטים היווני. כתגובה, נשיא ERT, קונסטנטינוס זולאס, הכחיש כל מעורבות של השדרן בהצבעת חבר השופטים, בעוד שראש העיתונות של CyBC לתחרות אנדריאס, אנסטסיו, התייחס לנושא בשידור טלוויזיה ב-15 באפריל, והוקיע כי ההתנהגות הנטענת לכאורה תהווה הפרה של כללי התחרות והכריז כי ל-EBU הודיעו על המחלוקת.
באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. קפריסין שובצה לחלקו הראשון של חצי הגמר הראשון, שנערך ב-7 במאי. לאחר שפורסמו כל השירים המתחרים לתחרות של 2024 נקבע סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. קפריסין הופיעה ראשונה, לפני סרביה.
בקפריסין, כל שלושת המשדרים של התחרות שודרו ב-RIK 1, עם פרשנות מאת מלינה קאראג'ורג'יו והוביג דמירג'יאן, וכן ברדיו באמצעות RIK Trito.
CyBC גם שידרה אותם בינלאומית דרך RIK Sat. כחלק מתוכניות האירוויזיון, מ-14 באפריל 2024 ועד לשבוע התחרות, CyBC שידרה את משדר יום ראשון, "United by Music" ב-RIK 1, עם אישים הקשורים לאירוויזיון מקפריסין (כולל חברי המשלחת, הנציגים לשעבר אלכס פאנאי ואבדוקיה קאדי, בנוסף לקראג'ורג'יו ודמירג'יאן) דנים בשירים המתחרים.
באירוויזיון > ביצוע

קפסיס השתתפה בחזרות טכניות ב-27 באפריל וב-1 במאי, ולאחר מכן בחזרות הגנרליות ב-6 וב-7 במאי. הביצוע שלה ל-"Liar" בתחרות בוים על ידי דן שיפטון ועל הכוריאוגרפיה היו אחראיים הרקדנים האמריקאים, קלי סוויני וגיא גרוב. על הבמה הצטרפו אל קפסיס ארבעה רקדנים דנים, שמם תיאו ב' קופוד, תומאס הגנט, סבסטיאן לורנטיוס נילסן ומרטין דאוגארד. התלבושת שלה עוצבה על ידי סטליוס קודונאריס.
באירוויזיון > חצי גמר

קפריסין פתחה את חצי הגמר והופיעה לפני סרביה. בסוף הערב קפריסין הוכרזה כאחת מעשר המדינות שהעפילו לגמר. מאוחר יותר התברר כי קפריסין הגיעה למקום השישי עם 67 נקודות.
באירוויזיון > גמר

לאחר חצי הגמר, קפריסין הוגרלה להופיע במחצית השנייה של הגמר. קפריסין הופיעה כשיר מספר 20, אחרי ארמניה ולפני שווייץ. סיליה קפסיס שוב השתתפה בחזרות הגנרליות לפני הגמר, ב-10 וב-11 במאי, כולל גמר חבר השופטים, שבו דירגו השופטים המקצועיים את כל השירים. קפריסין הגיעה למקום ה-15 בגמר, עם 78 נקודות, 34 נקודות מהשופטים, ו-44 נקודות מהקהל.
באירוויזיון > הצבעה

במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים הקפריסאי הורכב מאריס קיפריאנו, פאנאיוטיס ג'ורג'יו, קורינה אבראמידו, קונסטנטינה ניאופיטו ומריה פורפיריו.
באירוויזיון > הצבעה > נקודות שהוענקו לקפריסין > חצי הגמר

| קהל> ציון | קהל> מדינות | קהל> סך הכל |
| --- | --- | --- |
| 12 נקודות |  אזרבייג'ן,  מולדובה | 24 נקודות |
| 10 נקודות |  | 0 נקודות |
| 8 נקודות |  פורטוגל | 8 נקודות |
| 7 נקודות |  אוסטרליה,  סלובניה | 14 נקודות |
| 6 נקודות |  | 0 נקודות |
| 5 נקודות |  | 0 נקודות |
| 4 נקודות |  איסלנד,  לוקסמבורג,  סרביה,  קרואטיה | 16 נקודות |
| 3 נקודות |  | 0 נקודות |
| 2 נקודות |  פינלנד | 2 נקודות |
| נקודה אחת |  אירלנד,  הממלכה המאוחדת,  שוודיה | 3 נקודות |
| סך הכל | 13 מדינות | 67 נקודות |
באירוויזיון > הצבעה > נקודות שהוענקו על ידי קפריסין > חצי הגמר

| קהל> ציון | קהל> מדינות |
| --- | --- |
12 נקודות:  אוקראינה
10 נקודות:  ליטא
8 נקודות:  לוקסמבורג
7 נקודות:  קרואטיה
6 נקודות:  אירלנד
5 נקודות:  סרביה
4 נקודות:  פורטוגל
3 נקודות:  מולדובה
2 נקודות:  סלובניה
נקודה אחת:  איסלנד
סך הכל: 10 מדינות
באירוויזיון > הצבעה > נקודות שהוענקו על ידי קפריסין > חצי הגמר > תוצאות הצבעה מפורטות

החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.
| 0 | 1 | 2 | 3 |
| --- | --- | --- | --- |

| סדר | מדינה | קהל | קהל |
| סדר | מדינה | מיקום | נקודות |
| 01 |  קפריסין |  |  |
| 02 |  סרביה | 6 | 5 |
| 03 |  ליטא | 2 | 10 |
| 04 |  אירלנד | 5 | 6 |
| 05 |  אוקראינה | 1 | 12 |
| 06 |  פולין | 13 |  |
| 07 |  קרואטיה | 4 | 7 |
| 08 |  איסלנד | 10 | 1 |
| 09 |  סלובניה | 9 | 2 |
| 10 |  פינלנד | 11 |  |
| 11 |  מולדובה | 8 | 3 |
| 12 |  אזרבייג'ן | 14 |  |
| 13 |  אוסטרליה | 12 |  |
| 14 |  פורטוגל | 7 | 4 |
| 15 |  לוקסמבורג | 3 | 8 |
באירוויזיון > הצבעה > נקודות שהוענקו על ידי קפריסין > גמר > תוצאות הצבעה מפורטות

צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |

| סדר | מדינה | שופטים | שופטים | שופטים | שופטים | שופטים | שופטים | שופטים | קהל | קהל |
| סדר | מדינה | שופט 1 | שופט 2 | שופט 3 | שופט 4 | שופט 5 | דירוג | נקודות | דירוג | נקודות |
| 01 |  שוודיה | 18 | 6 | 12 | 4 | 16 | 9 | 2 | 10 | 1 |
| 02 |  אוקראינה | 10 | 7 | 8 | 17 | 10 | 10 | 1 | 3 | 8 |
| 03 |  גרמניה | 17 | 15 | 17 | 20 | 9 | 18 |  | 18 |  |
| 04 |  לוקסמבורג | 4 | 10 | 4 | 11 | 14 | 7 | 4 | 13 |  |
| 05 |  הולנד | 21 | 16 | 10 | 16 | 11 | 14 |  | N/A |  |
| 06 |  ישראל | 3 | 5 | 3 | 2 | 7 | 3 | 8 | 2 | 10 |
| 07 |  ליטא | 11 | 13 | 20 | 19 | 12 | 17 |  | 11 |  |
| 08 |  ספרד | 15 | 12 | 15 | 10 | 19 | 12 |  | 15 |  |
| 09 |  אסטוניה | 16 | 25 | 24 | 14 | 22 | 22 |  | 21 |  |
| 10 |  אירלנד | 25 | 21 | 21 | 18 | 25 | 25 |  | 9 | 2 |
| 11 |  לטביה | 13 | 20 | 14 | 24 | 24 | 20 |  | 14 |  |
| 12 |  יוון | 7 | 1 | 5 | 5 | 3 | 4 | 7 | 1 | 12 |
| 13 |  הממלכה המאוחדת | 9 | 11 | 18 | 21 | 18 | 13 |  | 20 |  |
| 14 |  נורווגיה | 19 | 17 | 22 | 25 | 15 | 23 |  | 22 |  |
| 15 |  איטליה | 8 | 8 | 9 | 9 | 4 | 8 | 3 | 8 | 3 |
| 16 |  סרביה | 5 | 14 | 6 | 8 | 6 | 6 | 5 | 17 |  |
| 17 |  פינלנד | 24 | 23 | 11 | 7 | 23 | 11 |  | 19 |  |
| 18 |  פורטוגל | 12 | 18 | 25 | 23 | 17 | 21 |  | 23 |  |
| 19 |  ארמניה | 14 | 19 | 16 | 22 | 8 | 15 |  | 7 | 4 |
| 20 |  קפריסין |  |  |  |  |  |  |  |  |  |
| 21 |  שווייץ | 6 | 2 | 7 | 6 | 5 | 5 | 6 | 5 | 6 |
| 22 |  סלובניה | 22 | 24 | 23 | 13 | 20 | 24 |  | 24 |  |
| 23 |  קרואטיה | 1 | 3 | 1 | 1 | 2 | 1 | 12 | 6 | 5 |
| 24 |  גאורגיה | 23 | 22 | 19 | 12 | 13 | 19 |  | 12 |  |
| 25 |  צרפת | 2 | 4 | 2 | 3 | 1 | 2 | 10 | 4 | 7 |
| 26 |  אוסטריה | 20 | 9 | 13 | 15 | 21 | 16 |  | 16 |  |
ביאורים

↑  הולנד נפסלה כמה שעות לפני הגמר.
ריו קוארטו

| --- | --- |
דגל ריו קוארטודגל ריו קוארטו

כיכר במרכז ריו קוארטו
 מדינה:  ארגנטינה ארגנטינה
 פרובינציה:  קורדובה (פרובינציה) קורדובה
 חבל ארץ:  פמפס
 תאריך ייסוד:  11 בנובמבר 1786
 שטח:  64.25 קמ"ר
 גובה:  452 מטרים
 אוכלוסייה:  ‏
  ‑ בעיר:  200,000 (2020)
  ‑ צפיפות:  2,500 נפש לקמ"ר (2012)
 קואורדינטות:  33°08′S 64°21′W﻿ / ﻿33.133°S 64.350°W﻿ / -33.133; -64.350
 אזור זמן:  UTC -3
 www.riocuarto.gov.ar
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט ריו קוארטו(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט ריו קוארטו(למפת קורדובה רגילה) קורדובה ויז'ה מריה סן פרנסיסקו ויז'ה קרלוס פאס סנטיאגו דל אסטרו סנטה פה  בואנוס איירס לה פמפה סן לואיס לה ריוחה  קטמרקהריו קוארטו(למפת קורדובה מוגדלת) קורדובה ויז'ה מריה סן פרנסיסקו ויז'ה קרלוס פאס סנטיאגו דל אסטרו סנטה פה  בואנוס איירס לה פמפה סן לואיס לה ריוחה  קטמרקהריו קוארטו  he tabBackground:;tabBorder:#aaa;defaultTab:0;
ריו קוארטו (בספרדית: Río Cuarto) היא עיר בפרובינציית קורדובה בארגנטינה. ריו קוארטו שוכנת על גדות נהר ריו קוארטו, במרחק של 216 קילומטרים מקורדובה, בירת הפרובינציה.
היסטוריה

ההתיישבות באזור נהר ריו קוארטו החלה במחצית השנייה של המאה ה-18 ובמקביל המסחר באזור התפתח. התושבים הילידים באזור התחילו לתקוף ולבזוז את ההתיישבויות החדשות וממשל מלכות המשנה של ריו דה לה פלטה החליט להקים באזור קו ביצורים שיעצור את הילידים. ב-11 בנובמבר 1786 בהוראת מושל האזור רפאל דה סוברמונטה (שבהמשך היה גם המשנה למלך של מלכות המשנה) נוסדה כחלק מקו הביצורים העיירה "ויז'ה דה לה קונספסיון דל ריו קוארטו", שם שבהמשך קוצר לשם הנוכחי.
בעיירה התקיימו מספר קרבות במהלך מלחמות האזרחים בארגנטינה במאה ה-19.
ב-1880 התחיל גל הגירה לעיר, בעיקר של מהגרים מספרד ואיטליה. ב-1883, הודות לגידול באוכלוסייה מההגירה, ריו קוארטו קיבלה מעמד של עיר.
כלכלה

כלכלת העיר מסתמכת בעיקר על תעשייה ועיבוד של מוצרים חקלאיים מהאזור.
חינוך

בעיר שוכנת האוניברסיטה הלאומית של ריו קוארטו שנוסדה ב-1971.
תחבורה

את העיר משרת נמל התעופה ריו קוארטו, הנמצא במרחק של 7 קילומטרים צפון-מזרחית למרכז העיר.
ריו קוארטו נמצאת על מסלולם של הכבישים הלאומיים 8, המקשר בין ויז'ה מרסדס בפרובינציית סן לואיס והבירה בואנוס איירס, 36, המקשר את ריו קוארטו לעיר קורדובה, ו-158, המקשר את ריו קוארטו לסן פרנסיסקו שבצפון-מזרח פרובינציית קורדובה.
ערים תאומות

ארצות הברית אבילין, טקסס, ארצות הברית
שגרירות הרפובליקה של קונגו בישראל

| --- | --- |
אין תמונה חופשית
 מידע כללי
 כתובת:  משכית 9
 עיר:  הרצליה
 קואורדינטות:  32°09′47″N 34°48′32″E﻿ / ﻿32.163147863487°N 34.808765383553°E﻿ / 32.163147863487; 34.808765383553
 מיקום קודם:  רח' בלפור 18, ירושלים
 תאריך פתיחה:  1962
 תאריך סגירה:  1973
 תאריך פתיחה מחדש:  1991
 דיפלומטיה
 חלק מ:  יחסי הרפובליקה של קונגו–ישראל
 שגריר:  ז'אן-מארי נגקלה
 שטח האמנה:  ישראל ישראל
 מדינה מיוצגת:  הרפובליקה של קונגו הרפובליקה של קונגו
 www.ambaco-isr.org
  מפת מיקום  מפה דינמית   (למפת נתניה מוגדלת) שגרירות הרפובליקה של קונגו(למפת נתניה רגילה) שגרירות הרפובליקה של קונגו(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שגרירות הרפובליקה של קונגו(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שגרירות הרפובליקה של קונגו  he שגרירות הרפובליקה של קונגו בישראלhe שגרירות הרפובליקה של קונגו בישראלמפת  __ הרצליה (in English: Herzliya)  __ כפר שמריהו (in English: Kfar Shmaryahu) [‌גוש דן וסביבותיו‌]מצפון: __ רשפון (in English: Rishpon) (מועצה אזורית חוף השרון (in English: Hof HaSharon Regional Council)) מצפון-מזרח: __ רעננה (in English: Ra'anana) ממזרח: __ גבעת ח"ן (in English: Givat Hen) (מועצה אזורית דרום השרון (in English: Drom HaSharon Regional Council)), __ הוד השרון (in English: Hod HaSharon) מדרום: __ רמת השרון (in English: Ramat HaSharon), __ גליל ים (in English: Glil Yam) (מועצה אזורית חוף השרון), __ תל אביב-יפו (in English: Tel Aviv) tabBackground:;tabBorder:#aaa;defaultTab:0;
 
שגרירות קונגו בישראל היא הנציגות הדיפלומטית של הרפובליקה של קונגו בישראל. השגרירות ממוקמת בהרצליה והשגריר משנת 2013 הוא ז'אן-מארי נגקלה.